Fond za zaštitu depozita

Podgorica, 28.02.2022. godine

**Održana XXIV sjednica Upravnog odbora Fonda za zaštitu depozita**

Upravni odbor Fonda za zaštitu depozita održao je dvadesetčetvrtu sjednicu, kojom je predsjedavao predsjednik Upravnog odbora Fonda Vesko Lekić.

Upravni odbor Fond je danas razmotrio i usvojio Politiku investiranja sredstava i Investicionu strategiju Fonda za zaštitu depozita. Predmetni akti sačinjeni su kroz projekat "Jačanje prakse upravljanja imovinom i investicijama Fonda za zaštitu depozita" koji je finansiran kroz tehničku pomoć Evropske banke za obnovu i razvoj u saradnji sa konzorcijumom konsultanata koje predvodi PricewaterhouseCoopers Consulting doo Beograd.

Upravni odbor Fond je danas razmotrio i usvojio Odluku o usvajanju Izvještaja Popisne komisije Fonda za zaštitu depozita za 2021. godinu.

Upravni odbor Fonda je razmotrio izvještaj o visini ukupnih depozita, visini garantovanih depozita i stanju sredstava Fonda na 31.01.2022. godine. Konstatovano je da ukupna sredstva Fonda na 31.01.2021. godine iznose 122,2 miliona eura, ukupni depoziti 4,2 milijarde eura, a garantovani depoziti 1,6 milijardi eura.